google/wiki40b huggingface dataset:
Aphrodite (album)

Albuminformasjon

Albumet ble frontet av singelen «All the Lovers» som kom ut på forhånd, og ble utgitt over hele verden i juli 2010. «All the Lovers» var en av de siste sangene som ble skrevet for albumet, og denne ble senere valgt som førstesingle. På Aphrodite er Stuart Price viktigste produsent, mens låtskriverne er Minogue, Stuart Price, Calvin Harris, Kish Mauve og mange andre. Price bidro albumet med en kreativ økt med Minogue i New York i slutten av 2009. Albumet inneholder ingen ballader, men noen slike sanger ble spilt inn under innspillingen av albumet. Sangen «Better than Today» ble fremført av Minogue på hennes nordamerikanske turné For You, For Me Tour før gjennomføringen av innspillingen.
Aphrodite debuterte i Top 10 på albumlister i flere europeiske land. Albumet nådde førsteplass på UK Albums Chart og var hennes femte album som oppnådde førsteplass på listen. I USA ble dette hennes nestbestselgende album med salg av over 18.000 eksemplarer i løpet av den første uken, og albumet nådde nummer nitten på Billboard 200. I Australia ble albumet hennes tiende Top 10-studioalbum og nådde nummer to på ARIA Charts. I Tyskland ble albumet hennes tredje å nå Top 10, hennes første siden Fever. Aphrodite ble sertifisert platina av Australian Recording Industry Association og British Phonographic Industry for salg av over 70.000 og 300.000 eksemplarer.
Minogue senere la ut på sin turné Aphrodite World Tour. Turneen ble hennes største hittil og besøkte fem kontinenter i alt inkludert Europa, Asia, Nord-Amerika, Oseania og Afrika.
21 & Over

Om filmen

21 & Over kom ut i mars 2013 i USA, men fikk aldri kinodistribusjon i Norge.

Handling

Når toppstudenten Jeff Changs (Justin Chon) to beste venner, Miller (Miles Teller) og Casey (Skylar Astin) tar ham med ut for å feire 21-årsdagen hans kvelden før et svært viktig intervju med en medisinskole, eskalerer det som bare skulle være en kjapp pils til å bli en natt fylt av ydmykelser, fråtseri og utskeielser.
Karismakirken

Karismakirken er en selvstendig, evangelisk menighet i Stavanger, tilknyttet Pinsebevegelsen i Norge.

Menigheten hører med i den karismatiske del av kristenheten, som kjennetegnes av frihet for Den hellige ånd og en klar, bibelsk trosforkynnelse.

Ledende pastor er Tormod Røyland.
Menigheten har ca. 500 medlemmer (tall fra 2012).

Historie

Menigheten ble grunnlagt i 1916 under navnet Zion Menighet.
Tidlig på 1980-tallet ble Arnfinn Clementsen pastor og menigheten opplevde en fornyelsestid med forandringer. I 1988 ble menigheten omstrukturert og fra januar 1992 etablert som en frittstående og selvstendig menighet under navnet Karisma Senter.
I 1994 hadde menigheten nytt menighetsbygg klart. Ledende pastor fra høsten 2010 er Tormod Røyland. Karismakirken samler mellom 180 - 250 mennesker på gudstjenestene på søndager. Parallelt er det søndagsskole for barn inndelt etter aldersgrupper.
Frøken Agnes og Herman

«Frøken Agnes og Herman» er opprinnelig et svensk skillingstrykk, og skrevet av L. Fredrik Ågren (1856–1928). Det ble første gang trykket i 1900, og kom ut i mange skillingstrykk senere.
På skillingstrykket står det skrevet: «Den bekjente sang om Grevedatteren frøken Agnes og hennes hjertens kjær Herman». Alf Prøysen samlet denne visen inn til visespalten sin i «Magasinet for Alle», og den er også tatt med i «De gamle visene med Alf Prøysen».

Teksten

1.Frøken Agnes ut i dystre drømmer gå, ut i natten kan hun ikke freden få,

fast et rom så fint og hun i gyllen skrud må dog søvnen vike alt i natten ut.
2.Ut på muntre baller og den fine fest, stakkars Agnes hun må stadig være gjest,

hun i dansen gynger blant så mange fler, og hjertet bløder fast at munnen ler.
3.For nylig kom den strenge fader inn til hennes kammer hun ble blek om kinn,

han talede til frøken Agnes så, at redselsfullt hun monne for ham stå.
4.Gode Agnes nylig var din beiler her, Grev Rudolf han deg elsker vet enhver,

om otte dage kled deg i ditt skrud thi da skal du bli Greve Rudolfs brud.
5.Og dermed gikk han ut fra hennes rum, av redsel Agnes stander nesten stum,

nei før vil jeg i livet slettes ut før jeg vil blive greve Rudolfs brud.
6.Thi Herman han er jo min hjertenskjær, fast elsked Herman meget fattig er,

akk hvorfor ble jeg født i rikdom stand hvi kunne jeg ei fattig bli som han.
7.Så lød den stolte grevedatterens røst, men ingen kunne give henne trøst

titt Herman han i krig er dragen ut at kjempe, Agnes blive vil hans brud.
8.Om tvende år han kommer atter hjem igjen men tvende år er hårde tid for dem,

som elsker høyt i ungdoms vår og bringer hjertet mange dype sår.
9.Hin aftenstund skjønn Agnes kval er stor, o kjære hadde du nu levet mor,

din datter du dog ei forstøte vil kun Herman er det jeg skal høre til.
10.Så hen til faderen i hast et brev så kjærlighetsfullt den unge pike skrev,

forlat, forlat jeg Eder bede vil, jeg kan ei høre Greve Rudolf til.
11.Skjønn Agens ganger så til stranden ned og bøyer kne hist på det dystre sted.

O tag du min kjære herre gud og kastet seg i bølgenes favntak ut.
12.Den neste morgen kommer greven stolt og hist på stranden på sin ganger boldt

og da man Agnes lik har brakt i land er hjertet smeltet hos den harde mann.
13.Mens Agens ligger hist på båren blek hun ei i livet dog sin elsker svek,

og Herman dro i hast til fremmede land og fant sin grav hist ved den nøgne strand.
14.Nu sitter Greven hist så taus igjen, forlatt av alle, ingen er hans venn,

på borgens mure lyder uglers skrik, og stadig minnes han den kjæres lik.
Alexander Mathisen

Karriere

Mathisen startet sin proffkarriere for Vålerenga, der han ble tatt opp i A-lagsstallen  før 2005-sesongen. Skadeproblemer ødela dessverre mye av Mathisens første sesong. Han startet ingen kamper i Tippeligaen, men han fikk fire innhopp med tilsammen 74 minutter spilletid. I bortekampen mot Aalesund scoret han Vålerengas andre mål. Mathisen fikk også 25 minutter som innbytter i Mesterligakvalifiseringskampen borte mot Club Brugge.
Mathisen har også hatt et opphold i italienske Parma. Kontrakten med Vålerenga utløp 30. november 2007, etter dette gikk han til Aalesund. Etter 2010-sesongen gikk han til belgiske Lierse. 1. april 2013 signerte Mathisen en kontrakt med Hønefoss som varte ut sesongen.
Primera División 2009–2010

Primera División 2009–2010 starta 29. august 2009 og ble avslutta 16. mai 2010. FC Barcelona tok sitt andre strake seriemesterskap, og sitt tjuende totalt. Med 99 poeng, satte laget ny poengrekord i ligaen. Også Real Madrid, som endte på andreplass, tok flere poeng enn de noen gang hadde tatt før, 96. Valencia endte på tredjeplass. Tenerife, Valladolid og Xerez rykka ned.
Telodorcus ghillianii

Utseende

En middelsstor til stor (hannen 36-47 millimeter), blank, brunsvart, nokså bred hjortebille, hannens kjever krumme med en kraftig, butt tann ved roten.  Hunnen er mye mindre enn hannen.

Utbredelse

Arten lever på Molukkene.
Ambolt EP

Ambolt EP er en EP med NXP, utgitt i 2007.
Bessarabiske tyskere

Bessarabiske tyskere (tysk: Bessarabiendeutsche, rumensk: Germani basarabeni) er en etnisk gruppe som levde i Bessarabia (deler av dagens Moldova og Ukraina) mellom 1814 og 1940. Mellom 1814 og 1842 immigrerte omtrent 9 000 fra Baden, Württemberg, Bayern, deler av Kongeriket Preussen som ligger i dagens Polen, og Alsace i dagens Frankrike, til det russiske området Bessarabia ved Svartehavet. Området, på svartehavskysten, var en del av Det russiske keiserdømme som Novorossija, før det senere ble til Bessarabia-guvernementet. I deres 125-år lange historie var de bessarabiske tyskerne stort sett landlige. Fram til deres tilbakeflyttning til Det stortyske riket (gjennom befolkningsutveksling avtalt i Molotov-Ribbentrop-pakten) var gruppen en minoritet, og utgjorde ikke mer en 3 % av befolkningen (93 000). De blir skjelnet fra svartehavstyskere, som bosatte seg øst for Odessa.
Den tidligere tyske presidenten Horst Köhler er av bessarabisktysk opphav. Før de flyttet til Tyskland i 1940, levde foreldrene til Köhler i den tyske kolonien Rîșcani i Nord-Bessarabia. Deretter ble de flyttet til tyskokkupert Polen, hvor Köhler ble født.
Gaularspelet

Gaularspelet er et historisk skuespill etter ide av Egil Hjelmeland, som blir fremført på en utescene på Osen Gard, i Gaular kommune i Sogn og Fjordane i august annethvert år. Spillet ble til i 1987 etter en idé av Egil Hjelmeland. De senere årene, er det versjonen «Kjærleikssaum», skrevet av Rolf Losnegård som har blitt vist. Spillet er basert på dugnadsinnsats og de fleste aktørene er amatører, men med enkelte profesjonelle innslag.
Gaularspelet bygger på historiske hendelser i Dalsfjordområdet i vikingtiden mellom år 865 og 874. Disse hendelsene var viktige, ikke bare i forhold til maktkampen omkring samlingen av Norge, men i enda større grad for bosettelsen på Island.
«Kjærleiksaum» er et drama om hvordan det kan ha gått for seg da Harald Hårfagre sendte mennene sine til Atle Jarl «hin mjove» (den smale) som styrte Gaular og Sygnafylket for han. Om Ingolfr Arnarsson og hans søster Helga «den fagre» som var lovet til Leiv Rodmarsson, men som også Holmstein, sønnen til Atle Jarl var forelsket i, og om hvordan drapet på atlesønnene førte til at Ingolfr og Leiv ble dømt fredløse og reiste vestover til Island og slo seg ned der.
Gaularspelet samarbeider med Sogn og Fjordane teater og har støtte fra Gaular Kommune, Frifond.no teater, Sogn og Fjordane fylkeskommune og Norsk teaterråd.

VikingFestivalen

VikingFestivalen er arrangement som danner en ramme rundt Gaularspelet. Festivalen inneholder utstilling, salg og aktiviteter, foruten foredrag og underholdning. Festivalen ble første gang arrangert i 2005.

Gaular - seminaret

For at 25 års jubileet for spelet skulle passe med jubileumsåret ble ikke sogespelet satt opp i 2011, men i 2012. Siden Galarspelet blir satt opp annethvert år, var en slik forskyving nødvendig om det skulle passe. Man arrangerte likevel et fagseminar i 2011. Dette ble holdt på Åmot Operagard sammen med andre medarrangører, og det ble arrangert tilsvarende seminar også i 2013.
Dette er et dagsseminar med faglig foredrag knyttet til det historiske hendelser som Gaularspelet dreier seg om.
Jakkemerke

Jakkemerke eller button er et vanligvis billig, lite, rundt, flatt merke av metall eller plast med ei sikkerhetsnål bak. Det er ment å bli festet godt synlig som et lite skilt foran på jakker, vesker og andre gjenstander av tekstil. Merkene har påtrykt tekster, illustrasjoner eller symboler, ofte på et rundt stykke papir som er beskyttet under et ytterlag av gjennomsiktig plast. Det finnes utallige ulike motiver, men vanligst er politiske eller humoristiske slagord, propaganda eller reklame for organisasjoner og foreninger, kampanjer, arrangementer og begvenheter,  populærkulturelle motefenomener og kommersielle produkter, eller bare som fargerik dekor til en drakt.
Mindre merkenåler med støpte merker kalles på norsk gjerne pins. Små skilt og merker med personnavn, jobbfunksjon og liknende, som bæres godt synlig på klær eller om halsen, kalles ikke jakkemerke, men for eksempel navnemerke eller -skilt. På engelsk er betegnelsen name tag.

Jakkemerker i Norge

Bruken av jakkemerker har tradisjonelt vært et ungdomsfenomen i Norge, men andelen godt voksne brukere har økt etter hvert som de første som vokste opp med dem på 1970-tallet, er blitt eldre. Aktivisten Ole Kopreitan (1937–2011), som i mange år fram til 2006 solgte jakkemerker med politiske slagord på Karl Johans gate i Oslo, skal ha sagt at slike merker var mer populære blant jenter enn gutter. Andre har ment at 12-14-åringer er de ivrigste merkebrukerne.
I Norge er det en overvekt av politiske jakkemerker med budskap fra venstresida. Under EU-kampene i 1972 og 1994 var det for eksempel flere nei-enn ja-merker å se i Oslos gater, enda hovedstaden kom ut med klart ja-flertall. Flere jakkemerker har også portretter av politiske forbilder, enten det er norske partikandidater eller internasjonale helter som kommunist-ikonet Che Guevara. 
De fleste merketekstene er korte og fyndige, og ikke sjelden humoristiske, satiriske eller sarkastiske, som «Høyre for høns», «Atomkraft – nei takk!», «Fyll er falsk idyll», «Stopp forfølgelsen av oss paranoide» og «Bush er kengurubæsj». Siden 1980-tallet har også enkelte laget jakkemerker med lengre tekster.  Laserskrivere med høy oppløsning  har gjort det lettere å produsere merker med liten skrift i små opplag, og en har også forsøkt å fordele tekstene over flere merker.
Erigavo

Utseende

En liten til middelsstor (10-11 millimeter), langstrakt, blank, gulbrun oldenborre. Oversiden er uten påfallende hår. Snuten er trapesformet, litt innbuktet foran. Antennene er ti-leddet der de sju ytterste leddene danner en vifte med lange blader. Pronotum har rundede sider.

Utbredelse

Arten er kjent fra Somalia.
Ola Glomstulen

Ola Glomstulen er en skikkelse i den norske folkevisen av samme navn. Glomstulen (eller Gromstulen) er et gårdsnavn i Gjerpen utenfor Skien. Ifølge folkeminnegranskeren Rikard Berge var den virkelige Ola Glomstulen en handelskar. Han skal ha vært en skrytepave, og visa er skrevet som ironi. Bryllupet som er omtalt i visa kan være mellom Ole Andersen og Karen Pedersen i Solum kirke i 1751. Ola Glomstulen skal ha bodd i Gråten ved Skienselva.
Dany Brand

Idrettskarriere

Brand deltok på 400 meter hekk under junior-VM i friidrett 2014, men fikk 29. beste tid i innledningsheatet (53,32), og gikk med det ikke videre til semifinalene. 
Han deltok i junior-EM i friidrett 2015, der han kom på femteplass på 400 meter hekk med ny personlig rekord på 52,16. Samme år fikk han sølv på 400 meter hekk i det sveitsiske mesterskapet.
I EM i friidrett 2016 løp han på 51,60 i innledningsheatet på 400 meter hekk, som var 19. beste tid, og gikk heller ikke denne gangen videre til semifinalene.
Under U23-EM i friidrett 2017 kom han på andreplass på 400 meter hekk, bak Karsten Warholm. Brand satte her personlig rekord og sveitsisk U23-rekord med tiden 49,14 sekunder.
Nauru Bwiema

Naurisk tekst

Nauru bwiema, ngabena ma auwe.
Ma dedaro bwe dogum, mo otata bet egom.
Atsin ngago bwien okor, ama bagadugu
Epoa ngabuna ri nan orre bet imur.
Ama memag ma nan epodan eredu won engiden,
Miyan aema ngeiyin ouge,
Nauru eko dogin!

Engelsk tekst

Nauru our homeland, the land we dearly love,
We all pray for you and we also praise your name.
Since long ago you have been the home of our great forefathers
And will be for generations yet to come.
We all join in together to honour your flag,
And we shall rejoice together and say;
Nauru for evermore!

Norsk oversettelse

Nauru vårt hjemland, landet vi elsker høyt,
Vi alle ber for deg og priser ditt navn.
I lang tid har du vært våre store forfedres hjem
Og vil forbli det i kommende generasjoner
Vi alle går sammen for å ære ditt flagg,
Og vi skal glede hverandre og si;
Nauru for alltid!
Point Break (2015)

Handling

En ung FBI-agent infiltrerer et ekstraordinært team av ekstremsportutøvere han mistenker for å stå bak en rekke enestående og sofistikerte bedriftsran. Han går dypt undercover og havner i livsfare mens han streber etter å bevise at disse utøverne er arkitektene bak de ufattelige forbrytelsene som er ødeleggende for verdens finansmarkeder.
Vadstena kommune

Historie

Vadstena kommune ble grunnlagt 1.januar 1971 gjennom sammenslåingen med Hovs församling fra Folkunga landskommun. Blokk kommunen ble ferdig 1. januar 1974 da Vadstena kommune ble endel av Motala kommune. Samarbeidet i den nye kommunedannelsen gikk imidlertid dårlig og alt i 1980 ble Vadstena kommune igjen selvstendig, utøket med to forsamlinger av Aska kommune

Kommunevåpenet

Blasonering: I et felt av gull en hellige Birgitta figur – med glorie, men klærne og skoene er i sølv – sittende i en rød stol og hun skriver med en gåsefjær i en bok. Begge deler av sølv, ansikt og hender i gull
Motivet er fra 1400-tallet. Det ble godtatt som våpen for Vadstena i 1938. Ved sammenslåingen med Motala i 1974 ble våpenet tatt ut av bruk. Etter at kommunedannelsen med Motala opphørte i 1980 ble det igjen tatt i bruk av den nye Vadstena kommune som lot det registrere i Patent- og registreringsverket i år 1989.
Også de gamle kommunene Folkunga og Østgøta-Dal hadde kommunevåpen. Gyldigheten av disse kommunevåpen opphørte da de ble en del av Vadstena kommune.

Vadstena kloster

I Vadstena by, et kultursentrum fra middelalderen ligger også Vadstena kloster planlagt og tegnet av den hellige Birgitta og som ble innviet i 1384. Klostret ble sterkt favorisert av kongehuset og ble ganske raskt Sveriges fremste åndelige sentrum og landets største jordeier.
Klostrets mannlige avdeling besto til 1555 da brødrene ble gjort enten til prester eller til leger. Den kvinnelige delen besto til og med 1595 da de siste medlemmene ble fordrevet til Polen av kong Karl IX.
Villshärad

Villshärad er et tettsted i Halmstad kommune i Hallands län i Halland i Sverige. I 2010 hadde tettstedet 656 innbyggere. Villshärad ligger cirka ti kilometer nord for Halmstad.
Folketidende (1865–1879)

Folketidende var et norsk ukeblad som ble utgitt av bonden og stortingsmannen Søren Jaabæk fra 1865 til 1879, og var organ for «bondevennene».
20. februar 1865 ble bondevennselskapet stiftet. Dette selskapet fikk senere en bestyrelse med sete i Mandal og med Søren Jaabæk som formann. «Folketidende» begynte å utkomme 5. juli 1865 som bondevennselskapets organ. Bondevennselskapenes program ble formulert slik av Jaabæk: «a) Sparsommelighed i Statshusholdningen og Forsigtighed hjemme i Herrederne; b) Frihandel, frit Arbejde, fri virksomhed, fri Hjælpsomhed».
Til å begynne med utkom bladet ukentlig, men en kortere tid utkom det hver fjortende dag. Det fikk etter hvert stor utbredelse i alle deler av Norge, særlig blant mindre bønder og arbeidere. I bladet trykket Jaabæk kommentarer til Stortingets bevilgninger, statistiske betraktninger over de stigende statsbudsjettene og agitasjon for bønders, fiskeres og arbeidsfolks selvstyre med alminnelig stemmerett, helst i en republikk, uten statskirke og med en konfesjonsløs folkeskole, mens høyere undervisning skulle være privat. Jaabæk selv skrev det meste av bladet. Det siste nummeret utkom 31. desember 1879.
Tom Cruise

Medieutspill som tilhenger av Scientologikirken

Tom Cruise kom med i Scientologikirken i 1990 gjennom sin første kone Mimi Rogers. Han har siden høstet kritikk for flere medieutspill som frittalende talsmann for bevegelsen. Cruise har for eksempel sagt at scientologi og studiet av L. Ron Hubbard hjalp ham å overvinne dysleksi. Han har også aksjonert for at scientologi skal bli anerkjent som en religion i Europa.
I 2005 kritiserte Tom Cruise skuespilleren Brooke Shields for å bruke stoffet Paxil (paroksetin), et antidepressivum hun tok på grunn av fødselsdepresjon etter at hun hadde fått sin første datter i 2003. Cruise hevdet at stoffet skapte kjemisk ubalanse og at psykiatri er en pseudovitenskap. Shields svarte med at hun ikke ville ta imot råd fra noen som trodde på romvesener. Dette førte til en opphetet krangel på NBCs The Today Show 24. juni 2005.
Cruise har ellers blant annet sagt i et intervju med Entertainment Weekly at psykiatrien «er en nazistisk vitenskap» og at metadon opprinnelig ble kalt adolophine etter Adolf Hitler, en myte som er kjent som en vandrehistorie. I et intervju med Der Spiegel hevdet Cruise dessuten at «scientologi er det eneste vellykkede rehabiliteringsprogrammet i verden». Scientologi er kjent for sin kraftige motstand mot psykiatri.
Termobarrancas gasskraftverk

Termobarrancas gasskraftverk er et varmekraftverk i Venezuela. Det har en installert produksjonskapasitet på 342 MW, fordelt på 2 like store blokker. Anlegget ble påbegynt omkring 2000, og stod ferdig i 2007. Brenselkilden er naturgass.
Vlado Goreski

Kunstutstillinger

Goreski har hatt over tjue soloutstillinger og deltatt på mer enn hundre gruppeutstillinger, blant annet i Slovenia, Kroatia,Frankrike, England, Italia, Mexico og Polen.
Vlado Goreski ble i 1994 utnevnt til direktør for den internasjonale grafikktriennalen i Bitola.
Han har mottatt mange nasjonale og internasjonale priser, blant annet på den internasjonale biennalen i Iasi i Romania.
Kavl

En kavl, eller en fløt, blir brukt til å holde fiskeredskaper som garn, line og not flytende. Kavler kan være av tre, never, bark, glass, kork eller plast.
Fram til rundt 1860 var trekavl det vanlige. På grunn av at tre trakk vann, måtte man ta av kavlene hver gang man trekte garnet og tørke dem før de kunne brukes på nytt. Senere ble trekavlene avløst av kavler i glass. Før de runde glasskavlene kom i bruk, hadde kavlene flaskeform. Kulene er sterkere, men det er ikke lett å feste noe til ei kule. Derfor måtte man knytte et nett rundt dem: kavelhue eller kavelhud. Gamle glasskavler har hue av naturtråd som sisal eller hamp, mens de nyere utgavene er laget av nylon.
De runde glasskavlene ble oppfunnet av en nordmann rundt 1840. Han het Christopher Faye, og var bosatt i Bergen. Hadeland glassverk startet produksjonen av runde glasskavler i 1841. Lignende kavler har vært produsert i mange europeiske land, som Portugal, Frankrike, Storbritannia, Tyskland og Sverige. Etter hvert ble kavlene erstattet av blåser i plast. De siste glasskavlene ble produsert av Flesland glassverk i 1956. På 50-tallet lå årsproduksjonen på 750 000 kavler.
Garnknytting/-seising, eller kavlbinding, er et av prosjektene i Norges Husflidslags landsomfattende dugnad «Rødlista».
North Shields

Etymologi

Byens navn kommer fra det mellomengelske ordet schele, som betyr «midlertidig skjul eller hytte», eller kanskje helst på norsk «rorbuer», og området er fortsatt identifisert med fiskerirelatert og annet sjørelaterte virksomheter.

Historie

North Shields er første gang nedtegnet i 1225 da Germanus, forstanderen av klosteret i Tynemouth, besluttet å opprette en fiskehavn for å skaffe fisk til klosteret som lå ved en odde ved munningen av elven Tyne. Han skaffet også forsyninger til skip som ankret opp i nærheten av klosteret. Et antall enkle «shiels» eller sjøboder ble reist ved munningen av Pow Burn hvor elven går sammen med Tyne, foruten også en tømmerkai for å laste av fra fiskebåtene. Kaianlegget ble også benyttet for å skipe kull fra de lokale gruvene som var eid av klosteret. Snart hadde den lokale befolkningen her vokst til rundt tusen mennesker.
Byen som vokste fram var opprinnelig begrenset en smal stripe med land langs elven grunnet den bratte siden av elvebredden. Til sist ble byen for trang og overbefolket, og på 1700-tallet begynte man å reise bygninger på platået 20 meter over den gamle, svært lite sanitære boligene langs elven. De bedrestilte, forretningsfolk og skipseiere, bodde i høyden, mens arbeidsfolk og fattige nedenfor. Festningen Clifford's Fort, lokalisert ved Fish Quay, ble reist på 1600-tallet som kystforsvar mot nederlenderne, men spilte også en rolle under napoleonskrigene. Stedet for festningen ble senere benyttet for å bygge nye fasiliteter for å prosessere fisk, og svært lite gjenstår nå av den opprinnelige festningen.
Et av North Shields' eldste landemerker var en statue av tre, «Wooden Dolly». Det var en kvinnefigur, en gallionsfigur fra et tørrlasteskip av typen collier som fraktet kull, og som i 1814 plassert ved inngangen til havnetollstasjonen ved Liddell Street. Den sto der fram til 1850 da den ble vandalisert. En ny figur ble siden plassert på samme sted ettersom sjøfolk mente den brakt god lykke ved å skjære av et lite stykke tre fra den. Denne tradisjonen har ført til en jevnt behov for erstatninger, og i 1992 ble den sjette og foreløpig siste dolly plassert på samme sted som de fem forgående hadde vært.
Yongde

Yongde (kinesisk: 永德县; pinyin:  Yǒngdé Xiàn) er et fylke i provinsen Yunnan i Folkerepublikken Kina. Det ligger i byprefekturet Lincang.
Befolkningen var på 319 326 innbyggere i 1999.